14. ΑΠΟΦΑΣΗ ΥΠΟΥΡΓΟΥ ΟΙΚΟΝΟΜΙΚΩΝ Αριθ. Κ. 3934/88 της 27 Μαΐου/24 Ιουν. 1982 (ΦΕΚ Β΄ 424) Αφορολόγητο όριο, στην ακίνητη περιουσία Έχοντας υπόψη: 1.Τις διατάξεις της παρ. 2 του άρθρ. 23 του Νόμ. 1249/1982 «Διαρρυθμίσεις στην άμεση και έμμεση φορολογία, μισθολογικά θέματα και άλλες διατάξεις». 2.Την ανάγκη καθορισμού αφορολόγητου ορίου, στην περίπτωση που η συνολική αξία της ακίνητης περιουσίας και των δύο συζύγων δεν είναι μεγαλύτερη από το ποσό των 25.000.000 δραχμών, αποφασίζουμε: 1.ορίζουμε, ότι δε φορολογούνται οι σύζυγοι, στην περίπτωση που η συνολική αξία της ακίνητης περιουσίας και των δύο δεν είναι μεγαλύτερη των 25.000.000 δραχμών. 2.Η απόφαση αυτή, που η ισχύς της αρχίζει από την έναρξη ισχύος του άρθρ. 23 του Νόμ. 1249/1982, να δημοσιευθεί στην Εφημερίδα της Κυβερνήσεως και να κυρωθεί με νόμο. Η άνω απόφαση κυρώθηκε από τότε που ίσχυσε με την περίπτ. δ΄ άρθρ. 10 Νόμ. 1284/16-17 Σεπτ. 1982 (ΦΕΚ Α΄ 114) (Τόμ. 2Α, σελ. 384,898). 